रोको।
द ऑर्डर
सफ़ाई विफल होने की स्थिति में, युद्ध की तैयारी करें
कार्ल?
कृपया अंदर रहिए, योर ऑनर।
क्या हो रहा है?
शेरिफ़ ने सफ़ाई नहीं की, मैडम।
जितनी जल्दी और जितना चुपचाप हो सके, अपने घरों को लौटें।
आपकी सुरक्षा ही हमारी एकमात्र चिंता है।
जितनी जल्दी और जितना चुपचाप हो सके, अपने घरों को लौटें।
आपकी सुरक्षा ही हमारी एकमात्र चिंता है।
जितनी जल्दी और जितना चुपचाप हो सके, अपने घरों को लौटें।
निकोल्स पहाड़ी के उस पार चली गई।
- जानता हूँ। - मैं आपको ढूँढ नहीं सका।
इसलिए मैंने अलार्म बजाने को कहा।
ऑफ़-ड्यूटी और आरक्षित पहरेदारों को इकट्ठा किया।
ठीक किया। रात आठ बजे के आपातकालीन कर्फ़्यू की घोषणा करो,
जिससे शेरिफ़ के डिप्टी तुम्हारी कमान में आ जाएँगे।
मैं यह भी चाहता हूँ कि निकोल्स के पिता पर नज़र रखी जाए।
उसे परेशान मत करना।
बस देखो कि वह किससे बात कर रहा है और कौन उससे बात कर रहा है।
निकोल्स को सफ़ाई के लिए बाहर भेजकर यह सब रोकना ही हमारा उद्देश्य था।
मैं आज बाद में एक भाषण दूँगा।
आप सुन रहे हैं क्या हो रहा है?
लोग कह रहे हैं कि एक और विद्रोह का समय आ गया है।
इसलिए उनका यह जानना ज़रूरी है कि आज क्या हुआ।
अभी जाँच चल रही है।
हम उन सबसे बात कर रहे हैं जो निकोल्स को जानते थे।
मुझे पता है क्या हुआ।
डाउन डीप में दो लोग हैं जिन्हें तुम्हें हिरासत में लेना होगा।
उन्हें हिरासत में ले लो।
पक्का वहाँ नीचे उन्हें यह सब बेहद पसंद आ रहा होगा।
ए!
दोस्तों, चलो शांत हो जाएँ।
चलो शांत हो जाएँ। कृपया। चुप रहो।
मेरी बात सुनो।
जितनी जल्दी और जितना चुपचाप हो सके, अपने घरों को लौटें...
नहीं, तुम आधिकारिक घोषणाएँ बंद नहीं कर सकते!
आपकी सुरक्षा ही...
ए! नहीं। चलो भी, यहाँ से जाओ।
चलो।
मैं नियम नहीं बनाता हूँ।
हैंक, भाड़ में जाओ!
तुम सबकी तरह, मैंने भी बस वह देखा।
वह पहाड़ी के उस पार चली गई।
इसका मतलब है कि यह सुरक्षित है।
मैं भी बाहर जाना चाहती हूँ।
वह मत कहो। तुम वह नहीं कह सकती।
कृपया शांत हो जाओ। तुम वह नहीं कह सकते।
हटो।
हैंक, हार मान लो।
- यह तुम्हारी क्षमता से परे है। - हाँ!
तुम्हें अपना मुँह बंद करके इन लोगों को सुनने की ज़रूरत है।
हाँ!
- हमें सवाल पूछने का हक़ है। - हाँ!
- है न? - हाँ!
हमने अभी-अभी कुछ ऐसा देखा जो पहले कभी किसी ने नहीं देखा था।
- और हम सभी जानना चाहते हैं कि उसका क्या मतलब है। - हाँ।
जूलिएट निकोल्स हमारे ही लोगों में से एक थी।
तो फिर तुमने उसे अधिकारियों को क्यों सौंपा था?
मैंने सौंपा था।
जूल्स मेरे लिए परिवार की तरह है, पर मुझे चुनना था।
उन्हें पता था कि वह यहाँ है।
वे हमारे घर तोड़-फोड़ देते।
वे बस एक बहाना ढूँढ रहे हैं।
उन्हें लगता है कि हम बेवकूफ़ जानवर हैं। हमें उन्हें दिखाना होगा...
उनकी राय बदल जाएगी जब हम बिजली काट देंगे और साइलो बंद कर देंगे।
हाँ!
एक बार!
हम बस एक बार साइलो बंद कर सकते हैं।
और फिर वे हमें कुचल देंगे।
हम सबने जूल्स को पहाड़ी के उस पार जाते देखा।
हम अब और झूठ नहीं सुनेंगे। हमें सच सुनना है।
मेरी बात सुनो!
सुनो।
हम में से ज़्यादातर लोगों को अपने काम पर वापस जाना है, है न?
तुम्हें यह बंद करना होगा।
यह जगह अनियंत्रित और ख़तरनाक है।
क्या यह आदेश है?
हाँ।
ह्यु हावी की किताब शृंखला, साइलो पर आधारित
साइलो
डॉक्टर?
डॉ. निकोल्स?
एंडरसन दम्पति की बच्ची रोना बंद नहीं कर रही।
तुमने यह कैसे किया, नन्ही बच्ची?
क्या?
उसकी कोहनी खिसक गई है।
यह लो।
हो गया।
क्या आप चाहते हैं कि मैं...
बेचारी बच्ची।
तुम गंभीर हो।
शेरिफ़ का विभाग तुम्हें रिपोर्ट करेगा?
अभी के लिए। यह बस अस्थायी है, पॉल।
और हम शेरिफ़ के अपार्टमेंट की सफ़ाई करवा रहे हैं।
बर्नार्ड चाहते हैं कि तुम और तुम्हारा परिवार जितनी जल्दी हो सके वहाँ रहने चले जाओ।
वह चाहते हैं कि चीज़ें वापस सामान्य हो जाएँ।
वह पहाड़ी के उस पार चली गई।
चीज़ें वापस सामान्य कैसे होंगी?
हमारे द्वारा। अगर हम सभी शांति से और धैर्यपूर्वक काम करें।
क्या द पैक्ट के कोई और भी भाग हैं जिन्हें बर्नार्ड नज़रअंदाज़ करने की सोच रहे हैं?
पॉल, यह आपातकालीन स्थिति है।
क्या मुझे अब भी निकोल्स की सफ़ाई पर अपनी रिपोर्ट लिखनी है?
बेशक।
मुझे अब भी तुम्हारा बयान नहीं मिला है।
कि निकोल्स ने कहा कि वह बाहर जाना चाहती थी।
ठीक है, तो यह रहा मेरा बयान।
बर्नार्ड का मानना था कि निकोल्स हमारे पुरावस्तु क़ानूनों का उल्लंघन कर रही थी।
वह उसे मक्के के खेत में ले गए ताकि उसकी गिरफ़्तारी के कारण हंगामा न हो।
जब उन्होंने उससे उसके पास मौजूद उच्चस्तरीय पुरावस्तु के बारे में पूछा...
वह पुरावस्तु जिसे उन्होंने बाद में नष्ट कर दिया।
साइलो की सुरक्षा के लिए।
जब उन्होंने उससे पूछा, जो कि मैं देख रहा था, निकोल्स ने कहा कि वह बाहर जाना चाहती है।
जैसे ही पहरेदार उसे गिरफ़्तार करने आए, वह भाग गई।
उन्होंने उसका पीछा किया और उसे पकड़ लिया।
यही था मेरा बयान।
इतना काफ़ी है?
एक सवाल है।
अगर निकोल्स ने कहा ही था कि वह बाहर जाना चाहती है, तो वह भागी क्यों?
पता नहीं।
उसने अपना फैसला बदल लिया होगा।
अगर वह अब भी ज़िंदा है तो?
हम यहाँ यूँ ही नहीं बैठ सकते जबकि वह अभी भी कहीं बाहर हो सकती है।
वह ज़िंदा नहीं है।
उस सूट में थोड़ी सी ही हवा होती है।
उस नोट में क्या लिखा था जो आपने मुझे उसके पास पहुँचाने को कहा था?
मुझे लगा था कि तुम उसे पढ़ोगी।
बेशक, मैंने पढ़ा था। मुझे बस... मुझे बस वह समझ नहीं आया।
तुम्हें समझना भी नहीं था।
वह बस मेरे और मेरी लड़की के बीच का एक निजी मज़ाक था।
आपने कहा था कि उनकी आपूर्ति अच्छी है।
क्या वह उस टेप के बारे में था?
तुम मुझे कुछ देर के लिए अकेले शोक मनाने क्यों नहीं छोड़ देती?
माफ़ कीजिए, वॉक।
पर...
बस शोक मनाना काफ़ी नहीं है।
ए, शर्ल।
तुम्हें क्या चाहिए?
मुझे वॉकर से अकेले में बात करनी है।
जाओ।
आप कैसी हैं?
तुम्हें क्या लगता है कि मैं कैसी हूँ?
हाँ। हाँ, बचकाना सवाल था। माफ़ कीजिए।
देखिए...
माफ़ कीजिए, वॉकर।
पर जूडिशल सिक्योरिटी आपसे कुछ सवाल पूछना चाहती है।
उन्हें मेरा ठिकाना पता है।
मुझे आपको हिरासत में लेने को कहा गया है।
शेरिफ़ का विभाग अब जूडिशल के लिए काम करता है?
एक घंटा पहले से। हाँ।
आपको मेरे साथ चलना होगा, वॉक...
और...
मुझे इसे विश्वसनीय बनाना होगा।
यह संभव नहीं है।
वे सभी कहते हैं कि वे सफ़ाई नहीं करेंगे और वे सभी करते हैं।
योर ऑनर, मैंने वह ख़ुद देखा।
उसने सफ़ाई पैड आगे बढ़ाया और फिर उसे गिरा दिया।
- पर फिर वह... - क्या? उसने न मरने का भी फैसला लिया?
वह पहाड़ी पर चढ़ी।
मैं तुम्हारा विश्वास नहीं करती।
यह सबने देखा।
कृपया, जाओ।
अब क्या, बर्नार्ड?
मुझे लगा कि हमने तुम मैकेनिकल वाले घटिया लोगों को यहाँ से दूर रहने को कहा था।
तुमसे मिलकर ख़ुशी हुई, कमीने कहीं के।
मुझे तुम्हारी काफ़ी याद आई।
तुम्हारी शागिर्द के बारे में कुछ अजीबोगरीब बातें सुनी।
पक्का अप टॉप वाले बेहद नाराज़ होंगे।
हाँ, वे सबके पीछे पड़े हैं।
वे भाड़ में जाएँ।
हमसे ज़्यादा उन्हें हमारी ज़रूरत है।
इस बार कुछ अलग महसूस हो रहा है।
हाँ, अलग महसूस हो रहा है। पर तुम यह संभाल लोगे।
तुम में तुम्हारे पिताजी के गुण हैं।
कभी-कभी मुझे समझ नहीं आता कि यह अच्छी बात है या बुरी।
मेरा विश्वास करो, यह अच्छी बात है।
अगर वह न होते, तो मैं कभी ज़िंदा नहीं बचता।
मुझे थोड़ी मदद चाहिए।
ठीक है। अगर मैं कर सका तो।
मुझे तुमसे दो चीज़ें चाहिए।
अगर कोई तुम्हारे पास आए और तुम्हें हथियार बनाने को कहे, तो मना कर देना।
यह बेहद ख़तरनाक है।
दूसरी चीज़ क्या है?
पक्का तुम्हें पता होगा कि मैं यहाँ क्यों आया हूँ।
शायद।
मैं तुम्हारे लिए ड्रिंक बनाती, पर मैं नहीं चाहती कि तुम यहाँ उतनी देर रुको।
समझ गया।
अगर तुम चाहो, तो एक ड्रिंक ले सकती हो।
मैंने ड्रिंक लेना बंद कर दिया।
तुमने ड्रिंक लेना बंद कर दिया?
कब से?
आज से।
मैं आज शाम को साइलो के लोगों को भाषण दूँगा और मैं चाहूँगा कि तुम मेरे पीछे खड़ी रहो।
तुम्हारे पीछे?
एकता के प्रदर्शन के रूप में, लोगों को फिर से आश्वस्त करने के लिए।
पर तुम मुझे आदेश नहीं दे रहे हो।
वैसे, 10,000 लोगों की जान जोखिम में होने के कारण,
मुझे नहीं लगा कि मुझे तुम्हें आदेश देना पड़ेगा।
सम्मान की ख़ातिर, मैं ख़ुद यहाँ पूछने आया।
तुम्हें पता है कि वह पहाड़ी पर कैसे पहुँची?
पक्का वह टेप ही इसका कारण होगा।
किसी न किसी को तो देर-सवेर यह पता चल ही जाता।
मेरी ग़लती यह थी कि जब निकोल्स ने उसे चुराया, तब मैंने उसे खदानों में नहीं भेजा।
तुम डरे हुए हो।
वैसे, तुमसे बेहतर मुझे कोई नहीं जानता।
तो, तुम्हें लगता है कि ग़ुस्से से भरी भीड़
दरवाज़ा तोड़कर हम सभी को मार डालेगी?
मैं अपनी कल्पना से नहीं डर रहा हूँ, मैंने जो कुछ देखा, उससे डर रहा हूँ।
जो उसने देखा। उस पहाड़ी के दूसरी तरफ़।
लाखों लाशें।
एक पूरा साइलो मृत।
ऐसा लग रहा था जैसे साइलो वासी आपस में ही युद्ध कर बैठे थे।
यह चीज़ मुझे डराती है।
क्योंकि अगर वहाँ यह हुआ था, तो यहाँ भी हो सकता है।
तुम्हारा प्रिय "ऑर्डर" प्रोटोकॉल निर्धारित करता है।
इस पर कि अगर कोई सफ़ाई नहीं करता, तो क्या करना चाहिए।
पर "द ऑर्डर" इस बारे में कुछ नहीं कहता कि अगर कोई चलकर
हमारी नज़रों से ओझल हो जाए, तो क्या करना चाहिए।
संस्थापकों ने कभी इसकी कल्पना नहीं की थी या उन्होंने यह स्वीकार नहीं किया कि यह संभव भी है।
पर आज यह हुआ और पूरे साइलो ने यह होते हुए देखा।
तो, तुम क्या करोगे?
दरअसल, मैं इसीलिए यहाँ आया हूँ, उपाय ढूँढने के लिए।
मैं तुम्हारी मदद नहीं कर सकती।
तुम मेरी शागिर्द थी।
- और फिर मैं नहीं थी। - यह आपातकालीन स्थिति है।
मैं तुम्हें कभी समझ नहीं पाऊँगा।
वह क्या था, मैरी?
पच्चीस सालों का रहस्य।
तुम क्या छुपा रही हो?
ऐसा क्या है जो तुम मुझे बता नहीं रही हो?
तुम कुछ छुपा रही हो।
ख़ैर, मुझे तुम्हारी मदद चाहिए
और अगर तुम पुराने समय की यादों की ख़ातिर मदद नहीं करना चाहती
और अगर तुम साइलो की ख़ातिर मदद नहीं करना चाहती,
तो फिर तुम्हें कमबख़्त क्या चाहिए?
रहने के लिए और बड़ी जगह?
कोई ख़ास पुरावस्तु?
इससे भी बड़ा स्टाफ़? तुम्हें क्या चाहिए?
तुम अब भी मुझे नहीं जानते, है न?
तो फिर ठीक है। मैं तुम्हें बताऊँगी कि मुझे क्या चाहिए।
द विज़र्ड ऑफ़ ऑज़
इस कहानी में, एक सर्वशक्तिमान जादूगर है
जिसे कोई कभी नहीं देख पाता है।
और जब वे देखते हैं, तो पता चलता है कि वह धोखेबाज़ है...
जो मुट्ठी भर ओछी तरकीबों की आड़ में छुपा हुआ था।
तो मैं धोखेबाज़ हूँ?
नहीं, मैं हूँ।
और कहानी के अंत में, वह एक गर्म हवा के गुब्बारे में बैठकर उड़ जाता है।
मुझे वही चाहिए।
तुम मेरे लिए वह कर सकते हो?
क्योंकि अगर तुम कर सकते हो, तो मैं तुम्हारी मदद करूँगी।
पर अगर तुम नहीं कर सकते...
तो फिर, भाड़ में जाओ।
मुझे आपके साथ यह करते हुए बुरा लग रहा है, पर मुझे आपको हवालात में बंद करना होगा।
क्या हो रहा है, हैंक? तुम कब से बूढ़ी महिलाओं को हवालात में बंद करने लगे?
जब से मुझे जूडिशल द्वारा पूछताछ के लिए आप दोनों को हिरासत में लेने का आदेश मिला है।
अगर आपको कुछ चाहिए, तो तब तक ज़ोर से चिल्लाइए जब तक कोई आ नहीं जाता।
तुम कहाँ जा रहे हो?
हमें यह सुनिश्चित करना होगा कि हर कोई मेयर का भाषण सुनने के लिए बाहर आए।
पहले वे चाहते थे कि वे सभी अपने अपार्टमेंट के अंदर रहें,
अब वे चाहते हैं कि वे बाहर आएँ।
चलो। यह लो, चलो चलें।
निकास
तो, तुमने उन्हें क्या बताया?
कुछ भी नहीं।
मुझे लगा था कि तुमने कुछ कहा।
तुम मुझे उससे बेहतर जानती हो।
हैंक ने उन्हें डेप्युटी स्टेशन के हवालात में बंद कर दिया।
मैक्लेइन भी वहीं हैं।
पक्का वह टेप ही इसकी वजह होगी।
जूल्स ने जो आईटी का टेप चुराया था, वह बेकार था, है न?
शायद वॉकर और मैक्लेइन ने उसे हमारे हीट टेप के साथ बदल दिया होगा।
रुको, रुको, तुम्हें लगता है कि जूडिशल को पता था कि सूट का टेप काम नहीं कर रहा था?
पक्का उन्हें पता था।
अगर हम वॉक तक पहुँच सकें और पता लगा सकें कि उसे क्या पता है, तो हमारे पास सबूत होगा।
पर लोग जूडिशल के बजाय वॉकर का विश्वास क्यों करेंगे?
क्योंकि उन्होंने अभी-अभी जूलिएट को पहाड़ी पर चढ़ते देखा।
- बात यह है कि... - मेरे पास एक योजना है।
जूडिशल को संदेह हो सकता है कि यह हमने किया, पर उन्हें पक्का पता नहीं हो सकता।
तुम्हारे बारे में पता नहीं होगा।
पर उस टेप की कड़ी सीधे मुझ तक आती है।
- शायद। पर... - कोई पर नहीं।
जूलिएट मेरे पास आई और उसने मुझसे टेप बदलने की विनती की।
तुम्हारा इससे कोई लेना-देना नहीं था।
नहीं, नहीं। बिल्कुल नहीं।
हम अपना मुँह बंद रखेंगे
और उनसे उगलवाएँगे कि उन्हें क्या लगता है क्या हुआ था।
फिर हम हर बात से इनकार करेंगे।
उन्हें पता है कि वह टेप ही इसकी वजह है।
यह बात केवल हम दोनों को ही पक्का पता है।
हम अपना मुँह बंद रखेंगे। हम आश्वस्त दिखकर इससे बच सकते हैं।
बूढ़ी बेवकूफ़ कहीं की।
उन्हें हमसे कुछ भी उगलवाने की ज़रूरत नहीं है।
वे हमें दोषी ठहराने के लिए किसी नीच इंसान को ढूँढ लेंगे
और हम दोनों को खदानों में या सफ़ाई के लिए बाहर भेज देंगे।
उन्हें फँसाने का एकमात्र उपाय यही है कि मैं यह अपराध स्वीकार करूँ।
मैं उन्हें तुम्हें उस चीज़ के लिए सज़ा नहीं देने दूँगी जिसकी शुरुआत मैंने की थी।
तो फिर वे हम दोनों को मार डालेंगे।
वह तो देर-सवेर होगा ही।
कम से कम इस तरह, हम साथ मर सकते हैं।
मुझे पता है कि आज आपने जो देखा,
उसे लेकर आप में से कई अनिश्चित या अशांत महसूस कर रहे हैं।
पर मैं आपको यह बताने आया हूँ कि आज का दिन एक अच्छा दिन था।
आज एक नए युग का पहला दिन था।
जहाँ तक हमें याद है,
जो भी इंसान सफ़ाई करने के लिए बाहर जाता था, वह उस पहाड़ी की ढलान पर ही मर जाता था।
एक असुरक्षित दुनिया के ख़तरनाक विषाक्त पदार्थों के कारण मारा जाता था।
पर आज, वह बदल गया।
शेरिफ़ निकोल्स ने बाहर जाने का अनुरोध किया था।
शेरिफ़ निकोल्स बाहर गई।
उसने सफ़ाई न करने का फैसला लिया।
- वह एक गद्दार है। - नहीं, वह गद्दार नहीं थी।
जूलिएट निकोल्स एक योद्धा थी।
मैं कई बातों पर उससे सहमत नहीं था, पर मैं उसका सम्मान करता था।
और आज वह सम्मान और भी बढ़ गया।
वह ज़िंदा है।
नहीं।
नहीं। काश यह सच होता...
काश यह सच में होता।
पर वह साइलो की हीरो बनकर मरी।
यह असंभव है।
क्या आप सभी इन सज्जनों को चिल्लाते हुए सुनना चाहते हैं?
या फिर यह सुनना चाहते हैं कि जूलियट एक हीरो क्यों थी?
उसके बाहर जाने से पहले...
मैंने शेरिफ़ निकोल्स से पूछा था
कि क्या हम उसके सूट को एक नए तरह के टेप से सील कर सकते हैं।
वह टेप जो हमारे प्रतिभाशाली सूट तकनीशियनों ने हाल ही में विकसित किया था।
और वह...
वह साहस के साथ सहमत हुई।
उसके पहाड़ी के उस पार जाने से
यह साबित हो गया कि हमारा नया टेप बाहरी ख़तरों से
बेहतर सुरक्षा प्रदान करता है।
और यह हमारे जीवनकाल में आगे बढ़ने वाला पहला क़दम है।
और हमारा काम पूरा नहीं हुआ है।
हम अपने सूट को बेहतर और मजबूत बनाने के तरीके ढूँढते रहेंगे।
और ऐसा टेप बनाने की कोशिश जारी रखेंगे जो किसी दिन हम सभी को
बाहरी ख़तरों से बचा सके
और हमें साइलो से सुरक्षित बाहर निकलने के हमारे अंतिम लक्ष्य के क़रीब ले जा सके।
मैं इस अनुकरणीय नए विकास के लिए मेयर को धन्यवाद देना चाहूँगी
और इस महत्वपूर्ण समय में उनके निर्णायक नेतृत्व के लिए
उनकी सराहना करती हूँ।
द पैक्ट द्वारा मुझे दी गई शक्तियों के तहत, मैं यह आदेश देती हूँ
कि इस महान उपलब्धि का जश्न मनाने के लिए
प्रत्येक परिवार को पाँच क्रेडिट दिए जाएँ।
हम केवल यही आशा कर सकते हैं कि यह नया टेप हम में से हर एक के लिए
एक नया दिन लेकर आएगा।
वे झूठ बोल रहे हैं।
जूलिएट को पता चला कि आईटी जानबूझकर ख़राब टेप का इस्तेमाल कर रहा था।
यह कोई नया टेप नहीं है, बल्कि वह अच्छा टेप है जो हम इस्तेमाल करते हैं।
और वे इसका इस्तेमाल नहीं करना चाहते थे, मैकेनिकल से किसी ने वह टेप बदल दिया था।
- मेयर झूठ बोल रहा है। - ए!
- तुम्हारा नाम क्या है? - जूलिएट निकोल्स।
- मेरे साथ चलो। - क्या समस्या है?
- वह मेरी कर्मियों में से एक है। - उसे गिरफ़्तार किया जाता है।
- पीछे हटो। - व्हो।
तुम पहली बार 120 से नीचे आए हो?
मैं नॉक्स हूँ।
मैं तुम्हें भरोसा दिलाता हूँ कि वह उपद्रवी नहीं है।
उसका तो बस दिन बुरा चल रहा है।
उसने अपनी दोस्त को खोया और उसने पी रखी है,
पर वह साइलो के बेहतरीन तकनीशियनों में से एक है।
वह डेप्युटी उसकी गारंटी देगा।
हैंक?
मैं यह समझाने की कोशिश कर रहा हूँ कि क्यों मैं अभी शर्ली को खोने का जोखिम नहीं उठा सकता।
हाँ, हम उस पर नज़र रखेंगे।
वह कर्फ़्यू से पहले घर लौट जाएगी।
उसका वह मुँह उसे खदानों में भिजवा देगा।
धन्यवाद। मुझ पर तुम्हारा एहसान रहा।
तुम दोनों पर एहसान रहा।
चलो। हमें बात करनी है।
हमारे पास बात करने के लिए कुछ नहीं है।
धत्।
उसके पीछे जाओ।
हमने बस उसे वास्तविक दिखाने के लिए कुछ अतिरिक्त पंक्तियाँ जोड़ दीं।
और तुम्हें इसके लिए उचित भुगतान किया गया है।
अगर हमारी फिर से ज़रूरत पड़ी, तो बता देना।
जब तक नहीं बताता हूँ, अपने मुँह बंद रखना।
वरना तुम सिर्फ़ वापस हिरासत में नहीं जाओगे।
ठीक है, मैंने भाषण में टोकने वालों का भुगतान कर दिया।
वैसे, वे अच्छे थे।
बढ़िया काम किया।
धन्यवाद।
आपको पता है कि वह क्या है?
हाँ।
क्या वह महत्वपूर्ण था?
नहीं, पर अब है।
बाहर का माहौल कैसा है? कोई घटना घटी?
लोग अपने घरों को लौट गए हैं। हिंसा की कोई घटना रिपोर्ट नहीं हुई है।
सारे डेप्युटी हमारे साथ हैं।
निगरानीकर्ता ज्ञात उपद्रवियों पर नज़र रख रहे हैं।
आपने स्थिति पलट दी।
अभी के लिए।
आपको पता है कि आपको यह अकेले करने की ज़रूरत नहीं है।
अगर मैं आपका शागिर्द होता, तो मैं सुनिश्चित कर सकता कि हम पर कोई मुसीबत न आए और...
उस भाषण से हमें एक या शायद दो दिन का समय मिला है।
मुसीबत अभी ख़त्म नहीं हुई है। मुझे तुम उसी पद पर चाहिए, जिस पर अभी हो।
अब, मुझे जाना चाहिए।
मैं अपना ही कर्फ़्यू नहीं तोड़ना चाहता।
मैं आपके बारे में नहीं भूला।
मुझे खेद है कि आपको मेयर का भाषा चूकना पड़ा।
आप...
आज़ाद हैं।
तीस मिनट बाद कर्फ़्यू शुरू हो जाएगा। जाइए।
तुमने कहा था कि जूडिशल को सवाल पूछने हैं।
हाँ। पहले उन्हें सवाल पूछने थे और अब नहीं।
कम से कम मेयर ने यह समझा दिया कि जूलिएट पहाड़ी के उस पार कैसे गई।
उन्होंने क्या कहा?
वह एक नए तरह का टेप है जो आईटी ने हाल ही में बनाया।
चलिए।
धन्यवाद।
- श्री मेयर। - श्री मेयर।
तुम्हारी सेवा के लिए धन्यवाद।
जेएल
माफ़ करना मुझे देर हो गई।
एंथोनी सो गया?
हाँ, उसने पूछा कि तुम कहाँ थे।
मैंने कहा, "शायद डैडी अब हमसे प्यार नहीं करते हैं।"
जान, मैं मज़ाक कर रही हूँ।
माफ़ करना। मैं इतना थक गया हूँ कि चिड़चिड़ा हो गया हूँ
और जब तक यह आपातकालीन स्थिति ख़त्म नहीं होती, मुझे आने में देर होगी।
यह लो।
मैं तुम्हारा डिनर गर्म करती हूँ।
धन्यवाद।
तुम्हें बर्नार्ड से बात करने का मौका मिला?
मैंने उनसे सीधे पूछा और उन्होंने कहा कि मैं जिस पद पर हूँ, वह बेहद मूल्यवान है।
कम से कम अभी के लिए।
उन्हें एक शागिर्द की ज़रूरत है।
भले ही वह कोई और क्यों न बने।
हम दोनों जानते हैं कि तुम्हें ही बनना चाहिए।
तुम्हें ही बनना होगा।
वह किस चीज़ का इंतज़ार कर रहे हैं?
मैं वह समझने की कोशिश कर रहा हूँ।
तुम्हें पता था कि मेडोज़ आज वहाँ उपस्थिति होने वाली थी?
नहीं।
और कोई मुझे यह नहीं बता पा रहा कि वह वहाँ क्यों थी।
मुझे याद नहीं कि वह आख़िरी बार कब दिखाई दी थी।
बेशक उसने काफ़ी उत्तेजना पैदा कर दी थी।
क्या तुमने उसके साथ काम किया था जब तुम जूडिशल में थी?
उसे पता भी नहीं था कि मेरे जैसा कोई दुनिया में मौजूद है।
पर लोगों ने बताया कि जूडिशल में आने से पहले वह आईटी में थी।
क्या मेडोज़ और बर्नार्ड उस समय एक-दूसरे को जानते थे?
हाँ, यह संभव है।
वह पहले से ही आईटी के प्रमुख थे। क्यों?
मैंने बर्नार्ड से कहा कि उन्हें यह अकेले संभालने की ज़रूरत नहीं है
और वह चिंतित नहीं लग रहे थे।
जिससे मुझे यह लग रहा है कि शायद वह इसे अकेले नहीं संभाल रहे थे।
तुम्हें लगता है कि वह मेडोज़ से बात कर रहे हैं?
पता नहीं।
आज जिस तरह से उन्होंने मेडोज़ को देखा, उसमें कुछ तो बात थी।
तुम अब भी हैरतअंगेज़ हो।
अंदर आओ।
तुम्हारे समर्थन के लिए धन्यवाद।
तुम्हारा फैसला कैसे बदला?
सच कहूँ तो, मैं वहाँ तुम्हें असफल होते देखने गई थी।
तुम्हारे आस-पास सब कुछ तबाह होते देखने गई थी।
और?
मैंने कभी सोचा नहीं था कि तुम राजनीति में अच्छे हो।
पर आज के प्रदर्शन को देखते हुए,
मैं ग़लत भी हो सकती हूँ।
मैंने बुरा प्रदर्शन नहीं किया, है न?
और शायद वे सवाल पूछने वाले किराये के थे?
हाँ, तुम ऐसा कुछ भी संयोग पर नहीं छोड़ना चाहोगे।
और शायद हमारी झूठी कहानी काम कर रही है।
काम कर रही है?
यह हास्यास्पद है।
पर स्थिति को देखते हुए, यह वही कर रही है जो तुम चाहते हो।
मैंने इसे एक समीकरण की तरह सुलझाया।
लोगों ने एक चमत्कार होते देखा और अगर मैं उन्हें यह बताने की कोशिश करता कि वह चमत्कार नहीं था,
तो शायद कुछ लोग मान लेते, पर भीड़ ने वह देखा जो उन्हें दिखा।
इसलिए, मैंने उन्हें दो अलग-अलग तरह के टेपों के बारे में समझाने के लिए एक कहानी सुनाई।
अब, अगर कोई अलग कहानी बताने की कोशिश करेगा,
तो उन्हें मेरी कहानी को ग़लत साबित करना होगा।
और अगर वह काम नहीं करता है,
तो बल प्रयोग का सहारा हमेशा लिया जा सकता है।
बल प्रयोग कुछ समय तक तो काम करता है, पर...
पर क्या?
तुम्हें उन्हें विश्वास करने के लिए कुछ देना होगा।
इसीलिए मुझे तुम्हारी ज़रूरत है।
तुम्हें मेरी ज़रूरत नहीं है।
तुम आज यह साबित कर चुके हो।
यहाँ ऊपर आते हुए, मैंने तीन बार वही नई चीज़ लिखी देखी।
"जेएल।"
और वह यहाँ ऊपर था।
किसे पता कि डाउन डीप में क्या हो रहा है?
भाषण से हमें कुछ दिनों का समय ज़रूर मिला,
पर मैं तुम्हारे बिना यह मुसीबत संभाल नहीं सकता।
क्योंकि मैं इकलौती दूसरी इंसान हूँ जो उस वॉल्ट में जा चुकी है।
क्योंकि तुम इकलौती दूसरी इंसान हो जिसकी मैं बात सुनूँगा।
मैंने दूसरा शागिर्द ढूँढने की कोशिश की थी, पर...
तुम जैसी प्रतिभा किसी में नहीं है।
सुनो, जब मैंने पहले तुमसे मदद माँगी थी,
तब मैंने तुम्हें इन्सेन्टिव और रिश्वत की पेशकश की और मुझे...
मुझे एहसास हुआ कि वह अपमानजनक था।
और मैंने तुम्हें नीचा जताया था।
और मैं...
मैं... मैं माफ़ी माँगता हूँ।
धन्यवाद।
मैं तुम्हें कुछ दिखाना चाहती हूँ।
हम संवाद करने के लिए हाथ के संकेतों का इस्तेमाल करेंगे।
अगर मिड्स के लोग हमसे जुड़ते हैं, तो हम उन्हें सिखाएँगे कि यह कैसे काम करता है।
ए!
रोशनी में आओ, वरना हम तुम्हें घसीटकर लाएँगे।
यह मैं हूँ।
तुम यहाँ क्या कर रहे हो, कूपर?
नॉक्स ने मुझे तुम्हारा पीछा करने को कहा था।
कमबख़्त जासूस बन गए, कूप?
मुझे लगा ही था।
ख़ैर, जाओ उसे बता दो कि तुमने क्या देखा, हमने किस बारे में बात की।
वह हमें रोक नहीं सकता है।
मैं उसे बताऊँगा कि तुम कर्फ़्यू से पहले घर चली गई।
तुम सभी चले गए।
तुम ऐसा क्यों करोगे?
क्योंकि मैं जूलिएट का शागिर्द था।
जब सब कुछ गड़बड़ हो रहा था, तब जेनरेटर रूम में बस हम दो ही थे।
अगर वह न होती, तो हम मारे जाते।
इसलिए मैं यहाँ नॉक्स के लिए नहीं आया हूँ।
मैं यहाँ जूलिएट के लिए आया हूँ।
और तुम लोग जो भी कर रहे हो, मैं उसमें शामिल होना चाहता हूँ।
टेप के बारे में बर्नार्ड की कहानी झूठी थी।
मुझे पता है कि वॉकर ने टेप बदल दिया था क्योंकि उन्होंने एक...
तुम्हें कुछ नहीं पता, लड़की।
अगर तुम ऐसी बातें कहती रही, तो हम सब खदानों में भेज दिए जाएँगे।
हर जगह उनके जासूस मौजूद हैं।
आपने हमें कैसे ढूँढा?
मैंने इस मास्टरमाइंड का पीछा किया।
तुम में से कोई भी इस तरह की चीज़ के लिए उपयुक्त नहीं है।
तुम इसमें अच्छी नहीं हो। इसलिए, टेप और जूलिएट वगैरह के बारे में बोलना बंद करो।
यह तुम्हारे स्वास्थ्य के लिए ख़तरनाक है।
क्या आप हमारे साथ हैं?
तुम क्या करना चाहती हो?
हमारे जैसे लोगों को ढूँढना।
ऐसे लोग जो हमारी तरह सोचते हैं।
जो जानते हैं कि उनसे झूठ बोला जा रहा है और जो सच जानना चाहते हैं।
जब तुम्हें ऐसा पर्याप्त लोग मिल जाएँगे, फिर क्या?
हम जवाबों की माँग करेंगे।
हाँ, तुम्हें जवाब नहीं मिलेंगे।
तो फिर हम लड़ेंगे।
वे उसके लिए तैयार हैं।
तुम वहाँ सारे पहरेदारों और डेप्युटी को देख चुकी हो।
वे बस तुम में से किसी एक के पहला क़दम उठाने का इंतजार कर रहे हैं।
- उनके पास सारे हथियार हैं। - वैसे, शायद उन पहरेदारों
और डेप्युटी में से कुछ यह फैसला लेंगे कि वे भी सच जानना चाहते हैं।
शायद।
थोड़ी देर पहले, मैंने रेडियो पर सुना कि साइलो में हर जगह
कुछ नई लिखावट उभर रही है।
"जेएल।"
जूलिएट ज़िंदा है।
अच्छा है।
अच्छा है, क्योंकि मुझे लगता है कि यह सच है।
मुझे लगता है कि वह ज़िंदा है।
आपको क्या लगता है, वॉक?
वैसे, तुम सभी लोगों को सच्चाई का पता लगाने के लिए समर्पित देखकर, हाँ।
वह ज़िंदा है।
पच्चीस सालों में पहली बार, मैं नशे में नहीं रहना चाहती।
मैं इसके बारे में जितना हो सके, साफ़ और शांत दिमाग़ से सोचना चाहूँगी।
और अब से तुम्हारे बारे में भी।
मैं तुम्हारी मदद करूँगी, बर्नार्ड।
धन्यवाद। मुझे पता है कि साथ मिलकर...
पहले, मैं तुम्हें बता दूँ कि तुम्हें मेरे लिए क्या करना होगा।
तुम जो भी माँगोगी, मैं तुम्हें दूँगा।
तो फिर मुझे कुछ अच्छे टेप दो और जब तक यह मुसीबत ख़त्म नहीं होती, उन्हें सहेजकर रखो।
क्यों?
मुझे मेरी आज़ादी चाहिए।
मुझे पता नहीं तुम क्या...
तुम मुझे जादूगर का गर्म हवा का गुब्बारा नहीं दिला सकते,
इसलिए मुझे वह चाहिए जो आज जूलिएट निकोल्स को मिला।
मैं बाहर जाना चाहती हूँ।
उप-शीर्षक अनुवादक : मून कलिता